Jekaterina Volkova

Jekaterina Gennadijevna Volkova (russisk: Екатерина Геннадьевна Волкова, født 16. februar 1978 i Kursk) er en russisk friidrettsutøver (hinderløp).

Volkovas første internasjonale mesterskap var VM i friidrett 2005 i Helsingfors der hun tok sølvmedaljen på 3000 meter hinder. I finalen satte hun ny personlig rekord med tiden 9.20,49. Hun ble verdensmester i VM i friidrett 2007 i Osaka da hun vant 3000 meter hinder på tiden 9.06,57. Samme år ble hun numme fire i IAAF World Athletics Final 2007 i Stuttgart. 

Volkova deltok på 3000 meter hinder i Sommer-OL 2008 i Beijing. Hun løp opprinnelig inn til 3.-plass med tiden 9.07,64, etter at hun ble spurtslått av Kenyas Eunice Jepkorir. I 2016 ble hennes dopingprøve fra 2008 retestet, og den ga positivt utslag på steroidene turinabol og stanozolol. Volkova ble dermed diskvalifisert og fratatt bronsemedaljen.  

Referanser

 Eksterne lenker 


Kategori:Russiske hinderløpere
Kategori:Verdensmestere i friidrett for Russland
Kategori:Dopingsaker i friidrett
Kategori:Deltakere for Russland under Sommer-OL 2008
Kategori:Friidrettsutøvere under Sommer-OL 2008
Kategori:VM-sølvmedaljevinnere i friidrett for Russland